open-index/open-wikipedia-markdown huggingface dataset:
Zoznam hudobných článkov/Ý

Tento index bol automaticky vygenerovaný podľa tejto kategorizácie. Obsahuje **1** článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## ým
Ýmnos is tin Eleutherián

Kategória:Zoznamy hudobných článkov
Ženská dvojhra na Bell Challenge 2008

**Ženská dvojhra na Bell Challenge 2008** sa hrala ako súčasť Bell Challenge 2008 od 27. októbra do 2. novembra. Titul získala Ruska Nadežda Petrovová, ktorá vo finále porazila Američanku B. Mattekovú 4:6, 6:4, 6:1. Bolo to jej 9. víťazstvo na okruhu WTA.

## Nasadenie

## Odmeny a body do rebríčka

## Výsledky
### Finálová fáza

### Horná polovica

### Dolná polovica

Kategória:Bell Challenge 2008
Ženská štvorhra na Bell Challenge 2008

**Ženská štvorhra na Bell Challenge 2008** sa hrala ako súčasť Bell Challenge 2008 od 27. októbra do 2. novembra. Víťazkami sa stali Nemka Anna-Lena Grönefeldová a Američanka Vania Kingová, ktoré vo finále porazili americko-thajský pár Jill Craybasová, Tamarine Tanasugarnová 7-63 6-4.

## Nasadenie

## Odmeny a body do rebríčka

## Výsledky

Kategória:Bell Challenge 2008
Luigi Lucheni

**Luigi Lucheni** (* 22. apríl 1873 – † 19. október 1910) bol taliansky anarchista, ktorý v roku 1898 zavraždil bavorskú princeznú a rakúsku cisárovnu Alžbetu Bavorskú (známu ako Sissi). Bola zavraždená bodnutím pilníka do srdca. Stalo sa tak 10. septembra 1898 na jej ceste do švajčiarskeho mesta Montreux. Lucheni hľadal ženu v cisárovskom postavení, aby ju zavraždil. Toto sa mu podarilo.

25 ročný Lucheni sa pred súdom k činu priznal a bol odsúdený na doživotie. 19. októbra 1910 bol nájdený obesený vo svojej cele.

## Iné projekty

Kategória:Narodenia v 1873
Kategória:Úmrtia v 1910
Kategória:Talianski anarchisti
Kategória:Obete samovrážd
Kategória:Talianski vrahovia
Kategória:Pochovaní na Viedenskom ústrednom cintoríne
Kategória:Osobnosti z Paríža
Ruská sovietska federatívna socialistická republika

**Ruská sovietska federatívna socialistická republika** (skratka: **RSFSR**; ; iné názvy pozri dole a pozri aj Sovietske Rusko) bola prvá socialistická krajina na svete. Vznikla na troskách Ruského impéria, oslabeného prvou svetovou vojnou a vnútornými sociálnymi a ekonomickými problémami, ktoré vyústili do februárovej revolúcie v roku 1917. Časť radikálnych socialistov, pod vedením boľševickej strany 7. novembra 1917 (25. októbra podľa juliánskeho kalendára) zvrhlo dočasnú vládu počas tzv. októbrovej revolúcie. Boľševici pod vedením V.I. Lenina rýchlo umlčali, zatkli, zlikvidovali alebo vyhnali politickú opozíciu a upevnili svoje pozície. Ukončili vojnu s Nemeckom a Rakúsko-Uhorskom uzavretím separátneho mieru (brestlitovský mier). V tajnosti popravili cársku rodinu Mikuláša II. a čelili občianskej vojne, ktorá sa rozhorela po celej krajine ako odpor voči ich vláde. V rokoch 1922 až 1991 bola Ruská sovietska (federatívna) republika súčasťou Zväzu sovietskych socialistických republík (ZSSR). Po jeho rozpade sa stala nezávislým štátom a od 25. decembra 1991 nesie dnešný názov – Ruská federácia.

## Názvy
* 7. november 1917 – 19. júl 1918: *Rusko*, *Ruská republika*, *Ruská federatívna republika*, *Sovietska republika Ruská*, *Ruská sovietska republika*, *Ruská socialistická sovietska republika*, *Ruská socialistická federatívna sovietska republika*, *Ruská federatívna sovietska republika*, *Sovietska socialistická republika*, *Ruská sovietska federatívna socialistická republika*
* 19. júl 1918 – 5. december 1936: *Ruská socialistická federatívna sovietska republika*
* 5. december 1936 – 25. december 1991: *Ruská sovietska federatívna socialistická republika*

Kategória:Republiky Sovietskeho zväzu
Kategória:Dejiny Ruska
Kategória:Zaniknuté štáty
Kategória:Zaniknuté štáty Európy
Hviezdna brána (zariadenie)

right|thumb|Obrázok hviezdnej brány

**Hviezdna brána** je fiktívne zariadenie používané v rovnako pomenovaných filmoch a seriáloch. Pomocou hviezdnej brány je možné prekonávať obrovské vzdialenosti za krátky čas, čo umožňuje prieskum neznámych planét a kultúr.

## Princíp fungovania
Hviezdna brána využíva teóriu relativity, ktorú sformuloval Albert Einstein. Vysvetlenie fyzikálnych javov ponúka dokument Stargate: True Science (*Hviezdna brána - skutočná veda*).

Pri extrémnych podmienkach je možné ohýbať tak čas, ako aj priestor. Týmto spôsobom sa môže na určitý čas vytvoriť tunel, ktorý výrazne skráti vzdialenosť medzi jednotlivými bránami, a tým zníži tiež čas potrebný na prechod z jednej brány do druhej. Cez hviezdnu bránu je možné presúvať audio i video signál, ľudí, zbrane či nebezpečné žiarenie.

Nábožensky a technologicky pokročilá rasa Orájov dokázala v posledných dvoch sériách seriálu Stargate SG1 vytvoriť superbránu (supergate), obrovskú verziu hviezdnej brány umožňujúcej časovo neobmedzené trvanie. Cez túto superbránu boli Orájovia schopní zo vzdialenej galaxie priviesť celú flotilu bojových vesmírnych lodí. Aby bola tak obrovská brána stabilná, je potrebné využiť silu čiernej diery.

## História
Sieť hviezdnych brán vytvorili Antikovia, rasa ľudí z dávnych dôb, ktorá bola mimoriadne technologicky vyspelá. Okrem hviezdnych brán vytvorili napríklad lietajúce mesto Atlantídu, prezentované v seriáli Stargate: Atlantis.

Planéta Zem patrila do siete planét, na ktorých bola hviezdna brána postavená. Okolo roku 3000 pred našim letopočtom sa podarilo obyvateľom Egypta zvrhnúť nadvládu Goa’uldov a zasypať hviezdnu bránu. Egyptská brána bola nájdená v roku 1928 a pred začiatkom druhej svetovej vojny prenesená do USA. Zásluhou archeológa Daniela Jacksona sa podarilo rozlúštiť jej potenciál.

Prvá výprava cez hviezdnu bránu bola popísaná v 10. dieli prvej série seriálu Stargate SG1 a odohráva sa v 1945. Oproti všetkým ostatným výpravám bolo na vytáčanie symbolov použité manuálne točenie silou ľudských rúk. Druhá a oveľa známejšia výprava viedla na planétu Abydos. Dej tejto výpravy je znázornený v pôvodnom filme Hviezdna brána, natočenom v roku 1994.

## Iris
V úvodnej epizóde seriálu hviezdna brána sa prvýkrát predstavila technológia známa ako Iris. Ide o mimoriadne odolný štít, nepreniknuteľný zbraňami. Iris sa dal aktivovať a deaktivovať z kontrolnej miestnosti. Pre bezpečnosť boli zavedené zvukové kódy umožňujúce zistiť, či sa pokúša prejsť cez bránu priateľ alebo nepriateľ. Okrem ľudských výprav získali zariadenie na odosielanie kódov aj spojenci ako Tokrovia alebo majster Bra'tac.

## Pozri aj
* Hviezdna brána (film)
* Hviezdna brána (seriál)

## Iné projekty

Kategória:Hviezdna brána
Manuel I. (Portugalsko)

thumb|upright|Erb Manuela I.
**Manuel I. ''Šťastný**'' (* 31. máj 1469, Lisabon, Portugalsko – † 13. december 1521, Lisabon) bo piaty portugalský kráľ z avizskej dynastie a za jeho vlády v rokoch 1495 až 1521 sa Portugalské kráľovstvo stalo koloniálnou ríšou.

## Pôvod
Narodil sa z manželstva portugalského infanta Ferdinanda s Beatrix Portugalskou. Jeho otec bol synom kráľa Eduarda I. a obaja rodičia vnúčatami Jána I., prvého portugalského kráľa z rodu Avis.

## Rodina
Manuel I. bol ženatý trikrát.

V roku 1497 sa jeho manželkou stala španielska infantka Izabela Aragónska (* 1470 – † 1498), dcéra Katolíckych Veličenstiev, ktorá zomrela pri pôrode ich prvého dieťaťa:
* Miguel (* 24. august 1498 – † 20. jún 1500)

Druhou manželkou sa stala v roku 1500 Mária Aragónska (* 1482 – † 1517), dcéra Katolíckych Veličenstiev, s ktorou mal desať detí: 
*Ján III. (* 6. jún 1502 – † 11. jún 1557) ∞ 1525 španielska infantka Katarína Habsburská (* 1507 – † 1578)
*Izabela (* 24. október 1503 – † 1. máj 1539) ∞ 1526 cisár a španielsky kráľ Karol V. (* 1500 – † 1558)
*Beatriz Portugalská (* 31. december 1504 – † 8. január 1538) ∞ 1521 savojský vojvoda Karol III. (* 1486 – † 1553)
*Luis de Avis (* 3. marec 1506 – † 27. november 1555), vojvoda de Beja
*Fernando de Avis, vojvoda de Guarda a Trancoso (* 5. jún 1507 – † 7. november 1534) ∞ Guiomar Coutinho, grófka z Marialva
*Alfonz Portugalský (* 23. apríl 1509 – † 16. apríl 1540), kardinál
* Maria (* 1511 – † 1513)
*Henrich I. (* 31. január 1512 – † 31. január 1580), kardinál a kráľ
*Eduardo de Avis  (* 7. september 1515 – † 20. október 1540), vojvoda de Guimarães  ∞ 1537 vojvodkyňa Izabela Braganza (* 1514 – † 1576)
*Antonio (* 9. september 1516 – † v detstve)

Treťou manželkou sa stala v roku 1519 neter jeho predošlých manželiek, Eleonóra Habsburská (* 1498 – † 1558). Mali dve deti:
* Carlos (* 1520 – † 1521)
* Maria Portugalská (* 1521 – † 1577), vojvodkyňa z Visea, jedna z najbohatších princezien Európy

## Pozri aj
* Portugalsko
* Dejiny Portugalska
* Portugalská India

## Zdroj

Kategória:Králi Portugalska
Kategória:Zakladatelia kláštorov
Kategória:Katolícki panovníci
Kategória:Osobnosti z Lisabonu
Kategória:Nositelia Rádu zlatého rúna
Kategória:Rytieri Podväzkového rádu
Adolf Fraenkel

**Abraham Halevi (Adolf) Fraenkel** (* 17. február 1891, Mníchov, Nemecko – † 15. október 1965, Jeruzalem, Izrael) bol izraelský matematik narodený v Nemecku. Je známy predovšetkým vďaka svojej práci v oblasti axiomatickej teórii množín. V roku 1919 o tejto téme publikoval prácu *Einleitung in die Mengenlehre* a v rokoch 1922 a 1925 publikoval 2 články, ktoré vylepšovali Zermelov systém axióm. Výsledkom bol Zermelov-Fraenkelov systém axióm. Zaoberal sa tiež Henselovými p-adickými číslami a teóriou okruhov.

Kategória:Izraelskí matematici
Kategória:Nemeckí matematici
Kategória:Matematici židovského pôvodu
Kategória:Osobnosti z Mníchova
Podlipný

**Podlipný, Podlipny, Podlipni** *(f. Podlipná, Podlipna)*:

* Andrej Ľudovít Katina pseudonym: Podlipný (1909, Zvolen – 1968, Myjava)
* Erika Podlipná (Gáliková) (* 1943, Slovensko)
* Jiří Podlipný 
* Iuliu (Julius) Podlipny (Podlipný) (1898, Bratislava – 1991, Timişoara)
** Annemarie Podlipny-Hehn (* 1938, Lovrin) 
** Ilse Hehn (Podlipný)
* Zbigniew Podlipni (* 1973, Nowy Targ)
* Zdeněk Podlipný (1898, Praha – 1946, Opava)
Guangzhou International Women’s Open

**Guangzhou International Women’s Open** je ženský profesionálny tenisový turnaj, ktorý sa hrá v čínskom meste Guangzhou na otvorených dvorcoch s tvrdým povrchom. Od roku 2004 do roku 2008 bol tento turnaj zaradený ako Tier III do okruhu WTA. Od roku 2009 figuruje ako WTA International.

## Víťazky turnaja
### Dvojhra

### Štvorhra

## Externé odkazy
* Oficiálna stránka turnaja 


Kategória:Tenisové turnaje v Číne
Kategória:WTA Tour
Izabela Portugalská

**Izabela Portugalská** môže byť:
* svätá, aragonská princezna a portugalská kráľovna, Izabela Portugalská (1271 – 1336), pozri Alžbeta Portugalská
* kontesa z Gijónu a Noroñi, nevlastná dcéra Ferdinanda I., pozri Izabela Portugalská (1364 – 1395)
* burgundská vojvodkyňa a portugalská infantka, pozri Izabela Portugalská (1397 – 1471)
* prvá manželka portugalského kráľa Alfonza V. a portugalská infantka, pozri Izabela Portugalská (1432 – 1455)
* manželka kastílskeho panovníka Jána II. a matka Izabely Kastílskej, pozri Izabela Portugalská (1428 – 1496)
* astúrska princezná, dcéra Ferdinanda II., aragónskeho a kastílskeho panovníka, neskoršia portugalská kráľovná, pozri Izabela Portugalská (1470 – 1498)
* španielska kráľovná a cisárovná Svätej ríše rímskej ako manželka cisára Karol V., pozri Izabela Portugalská (1503 – 1539)
* dcéra španielskeho kráľa Filipa II. a manželka Albrechta VII. Habsburského, miestodržiteľka španielskeho Nizozemska, pozri Izabela Portugalská (1566 – 1633)
* beirská princezná a portugalská infantka, pozri Izabela Portugalská (1668 – 1690)
* dcéra portugalského kráľa Jána VI., portugalská infantka a španielska kráľovná ako manželka Ferdinanda VII., pozri Mária Izabela Portugalská

Portugalská, Izabela
Sigbert Heister

**Sigbert gróf Heister** (; * 1646, Kirchberg an der Raab, Rakúske arcivojvodstvo – † 22. február 1718, Kirchberg an der Raab) bol rakúsky gróf a cisársky poľný maršal.

## Životopis
Sigbert Heister sa stal veliteľom armády, kráčajúc v šľapajach svojho otca Gottfrieda (pochádzal z kraja Friuli - Giulia, 1609 - 1679), ktorý bol podpredsedom cisárskej vojenskej rady.

Heister bojoval proti Osmanskej ríši v roku 1683 neďaleko Viedne, V roku bol 1686 povýšený na generálmajora. V roku 1697 sa zúčastnil v Sedmohradsku významnej bitky proti Osmanom, ktorým velil sultán Mustafa II. na rieke Tise, neďaleko Zenty. Sigbert Heister pod velením princa Eugena Savojského velil pravému krídlu. V roku 1703 bojoval v Bavorsku a Tirolsku, kde potlačil sedliacke povstanie. V roku 1704 bol povýšený na poľného maršala a menovaný najvyšším veliteľom na území dnešného Slovenska. Bojoval proti kuruckým povstalcom. 26. decembra 1704 sa mu podarilo dosiahnuť víťazstvo nad kurucmi v bitke pri Trnave. Jeho straty však o tretinu prevyšovali straty jeho nepriateľa. Po bitke prikázal všetkých ranených a chorých povstalcov, ktorých našli jeho vojská v meste, nemilosrdne popraviť. Neskôr bol povolaný do Talianska. Odtiaľ ho cisársky dvor vyslal bojovať proti povstaleckým vojskám Františka II. Rákociho.

Dňa 4. augusta  1708 sa zúčastnil ako hlavný veliteľ bitky pri Trenčíne, kde proti kuruckej prevahe dosiahol spolu s generálom Jánom Pálffim rozhodujúce víťazstvo. Po bitke v Trenčíne dobýjal jeden povstalecký hrad za druhým, (od leta 1709 cisárske vojská ovládali celý Liptov) až kým nebol podpísaný Satmársky mier 1. mája 1711. 

V roku 1716 velil v protitureckej bitke v Banáte a v roku 1717 velil v bitke pri Belehrade, v ktorej padol aj jeho syn.

Heister bol neoblomným vo vykonávaní trestných drakonických rozsudkov po dosiahnutých víťazstvách. Rozhodne zaujímal a podporoval radikálny postoj Viedenského dvora k  rekatolizácii Uhorska. Všade, kde sa objavil odoberal protestantom cirkevné stavby a prinavracal ich katolíkom. Jeho rodinné sídlo zámok Kirchberg an der Raab v Štajersku v roku 1704 prešiel významnou prestavbou a je považovaný za jednu z najkrajších barokových stavieb vo východnom Štajersku. V okolí obce založil Heister niekoľko rybníkov a začal chovať dobytok i kone. 
náhľad|rodový erb
Od roku 1876 nesie jedna z ulíc 20. mestského obvodu vo Viedni meno "Heistergasse".

## Literatúra
* KLUBERT, Tomáš: Postrach kurucov : Siegbert Heister - nemilosrdný cisársky vojvodca. In: *História*, r. X., 2010, č. 5-6, s. 70-75.
[náhľad|busta v [Heldenberg|Heldenbergu (Dolné Rakúsko)]]

## Referencie


## Externé odkazy
*Rodisko S.Heistera  
*bitka pri Zente

Kategória:Narodenia v 1646
Kategória:Úmrtia 22. februára
Kategória:Úmrtia v 1718
Kategória:Rakúske vojenské osobnosti
Kategória:Rakúski šľachtici
Kategória:Osobnosti z okresu Südoststeiermark
HKm Zvolen v sezóne 2009/2010

**Sezóna 2009/2010** bola pre **[[HKm Zvolen]]** trinástou sezónou v nepretržitom slede a štrnástou celkovo v slovenskej hokejovej extralige.

## Prípravné zápasy
Počas letnej prípravy na sezónu odohral HKm Zvolen niekoľko prípravných zápasov, vrátane účasti na dvoch medzinárodných turnajoch.

* 28. júl 2009 HKm Zvolen - HC ’05 Banská Bystrica **2:4** (1:1,1:2,0:1) góly za Zvolen: Lelkeš, Sochor
* 30. júl 2009 HKm Zvolen - ŠHK 37 Piešťany **6:0** (1:0,3:0,2:0) Kubus 2, Babkovič, Macejka, Suchý, Baláž

* 6. august 2009 (Zábojníkov memoriál) HKm Zvolen - Gazprom Orenburg **3:1** (1:0,1:0,1:1) Gálik 2, Sochor
* 7. august 2009 (Zábojníkov memoriál) HKm Zvolen - GKS Tychy **5:2** (1:1,3:0,1:1) Lelkeš, Baláž, Babkovič, Ďaloga, Chovan
* 8. august 2009 (Zábojníkov memoriál) HKm Zvolen - Sokol Kyjev **1:4** (0:4,0:0,1:0) Pavliš

* 13. august 2009 (Rona Cup) HK 36 Skalica - HKm Zvolen **0:2** (0:1,0:0,0:1) Haas, Gálik
* 14. august 2009 (Rona Cup) Dukla Trenčín - HKm Zvolen **3:0** (1:0,1:0,1:0)
* 15. august 2009 (Rona Cup) HC Košice - HKm Zvolen **4:3** (1:0,0:2,3:1) Rimmel, Marcinek, Gálik

* 25. august 2009 HC ’05 Banská Bystrica - HKm Zvolen **0:2** (0:0,0:2,0:0) Juraško, L. Čierny
* 1. september 2009 HKm Zvolen - Alba-Volán Székesfehérvár **4:0** (2:0,2:0,0:0) Marcinek, Gálik, Baláž, Chovan
* 4. september 2009 HKm Zvolen - HC 07 Detva **7:1** (2:0,4:1,1:0) Chovan 2, Kopecký, Lelkeš, Ondrej Otčenáš, Sochor, Valach

## Zmeny v kádri
### Pred sezónou

Hráči, ktorí prestúpili do Zvolena, ale po absolvovaní letnej prípravy opustili tím ešte pred začiatkom sezóny: Vladimír Kubus, Libor Gelačák, Lukáš Martinka

### Počas sezóny

Po zápase so Spišskou Novou Vsou 23. októbra 2009 došlo ku zmene na trénerskom poste, dvojicu Miloš Holaň, Vladimír Hiadlovský vystriedalo duo Ernest Bokroš, Milan Hovorka.

## Výsledky zápasov
### Základná časť
V základnej časti sa Zvolen stretol s každým súperom dvakrát doma a dvakrát vonku, okrem tímu HK Orange 20, s ktorým odohral doma len jeden a vonku oba zápasy. V 7., 20., 29., 33. a 46. kole mal voľno.


### Tabuľka extraligy po základnej časti


### Play-off

#### Štvrťfinále
Hralo sa na štyri víťazné zápasy.

Vo štvrťfinále prehral HKm Zvolen s tímom z Bratislavy 1:4 na zápasy a obsadil konečné **8. miesto.**

## Štatistika družstva

## Ostatné tímy

Konečné umiestnenia ostatných tímov patriacich pod HKm Zvolen:

* Juniori: **3. miesto** v extralige juniorov - v boji o tretie miesto porazili HK36 Skalicu 3:0 na zápasy (5:2, 8:4, 4:2)
* Dorastenci: **14. miesto** v extralige dorastu
* Starší žiaci - 9. HT: **3. miesto** v 1. lige (SsZĽH)
* Starší žiaci - 8. HT: **1. miesto** v 1. lige (SsZĽH)
* Mladší žiaci - 7. HT: **5. miesto** v 1. lige (SsZĽH)
* Mladší žiaci - 6. HT: **1. miesto** v 1. lige (SsZĽH)
SsZĽH - Stredoslovenský zväz ľadového hokeja

* ŽHKm Zvolen: **6. miesto** v 1. lige žien

## Referencie

## Externé odkazy
* SZĽH
* www.hkmzvolen.sk

Kategória:Ľadový hokej v 2009
Kategória:Ľadový hokej v 2010
Rastislavice (rozlišovacia stránka)

**Rastislavice** môžu byť:
* obec na Slovensku v okrese Nové Zámky, pozri Rastislavice  
* historický názov (z r. 1920) Rače, niekdajšej samostatnej obce, dnešnej mestskej časti Bratislava-Rača (okres Bratislava III), pozri Rača (miestna časť)
Emmy Noetherová

**Amalie Emmy Noetherová** (* 23. marec 1882, Erlangen, Nemecko - † 14. apríl 1935, Bryn Mawr, Pensylvánia, USA) bola nemecká matematička. 

Je známa predovšetkým vďaka svojej práci v oblasti abstraktnej algebry a teoretickej fyziky. Urobila revolučné objavy v teórii okruhov, polí a algebier. Spomedzi jej práce vo fyzike je asi najvýznamnejším výsledkom tzv. Noetherovej veta, ktorá hovorí o súvislosti medzi symetriou a zákonmi zachovania. Albert Einstein ju nazval najvýznamnejšou ženou v histórii matematiky.

## Referencie


## Iné projekty

Kategória:Nemeckí matematici
Kategória:Matematici židovského pôvodu
Cinematik

**Medzinárodný filmový festival Cinematik Piešťany ** je filmový festival konajúci sa každoročne od roku 2006 počas druhého septembrového týždňa v Piešťanoch, na Slovensku. Prináša v súťažnej kategórii vždy tie najlepšie z európskych filmov uplynulého roku. Od roku 2011 je Cinematik členom prestížnej medzinárodnej siete festivalov a distribútorov Eye on Films, ktorá združuje 150 partnerov z celého sveta.  20. ročník festivalu sa konal od 10. do 15. septembra 2025.

Hlavným organizátorom festivalu je MFF Piešťany o. z., spoluorganizátormi sú Mesto Piešťany a Slovenské liečebné kúpele Piešťany. Festival sa v priebehu rokov odohrával na rôznych miestach v meste, pričom vždy pracuje aspoň so šiestimi scénami: v Dome umenia, kine Fontána, kine Klub (MsKS), v Hudobnom pavilóne, Kursalone, v Elektrárni, v Arte v Spoločnenskom centre na Kúpeľnom ostrove a pod holým nebom formou Bažant Kinematografu v blízkosti Domu umenia alebo na Kúpeľnom ostrove. Návštevníkom bolo v minulosti taktiež k dispozícii stanové mestečko, ktoré sa nachádzalo v areáli futbalového štadiónu alebo na Červenej veži a stálou súčasťou je Cinematik Lounge/Bar pred Domom umenia.

Ročná návštevnosť festivalu sa pohybuje v rozmedzí 12-17 000 divákov.

## Idea festivalu
Cinematik je zameraný na mladých talentovaných tvorcov filmov a dáva si za cieľ predstaviť aktuálnu európsku filmovú tvorbu. Ďalším cieľom festivalu je podpora slovenskej kinematografie. Aj preto vznikla súťažná sekcia celovečerných slovenských dokumentárnych filmov Cinematik.doc. Festival taktiež spoluorganizuje medzinárodný seminár zameraný na vývoj a koprodukovanie dokumentov v Európe. Organizátori propagujú festival v Piešťanoch ako „dovolenku na konci leta“, nakoľko hlavné premietacie sály sa nachádzajú v pokojnom prostredí hlavného piešťanského parku, Sadu Andreja Kmeťa.

V rámci festivalu sa okrem projekcií filmov odohrávajú tiež sprievodné podujatia vrátane diskusií, komentovaných prehliadok, master class, kvízov a koncertov.

## Festivalový štáb
Čestnou riaditeľkou festivalu je už od založenia slovenská herečka Božidara Turzonovová. Výkonným riaditeľom je Tomáš Klenovský a umeleckým riaditeľom je Vladimír Štric. O zisku hlavnej ceny Meeting Point Europe rozhoduje panel 15 európskych filmových kritikov z 15 krajín.

## Festivalové ceny
* Cena Meeting Point Europe (20062025)
* Cena Literárneho fondu – Cinematik.doc (20132025)
* Cena Rešpekt (2008, 2013, 2015, 20192025)
* Cena Film Europe Award (20102012)
* Cena Primátora mesta Piešťany (20062025)
* Cena predsedu Trnavského samosprávneho kraja (2007)
* Cena divákov (2006-2025)
* Cena divákov Eye on Films (20152017)

## Ročníky festivalu

## Referencie


## Externé odkazy

* www.cinematik.sk Oficiálna stránka festivalu

Kategória:Medzinárodné filmové festivaly
Kategória:Filmové festivaly na Slovensku
Kategória:Medzinárodný filmový festival Cinematik
Kategória:Kultúra v Piešťanoch
No. 13

***No. 13*** je album skupiny Metalinda. Album vydal MetaMusic v roku 2007. 

Album obsahuje texty piesní, videá a fotografie. Na albume sa nachádzajú aj články z novín a časopisov o skupine. Album nebol predávaný v obchodoch, ale bol zadarmo priložený ako súčasť časopisu .
 

## Zoznam skladieb
# „Svet anjelov“ (Peter Sámel/Peter Sámel) - 2:50 
# „Mega (Pre teba žijem)“ (Peter Sámel/Peter Sámel) - 3:49
# „Na plný plyn“ - 3:39
# „Veget“ (Peter Sámel/Peter Sámel) - 2:52
# „Dve rany v srdci“ (Peter Sámel/Peter Sámel) - 2:53
# „Všetko bude ...“ (Peter Sámel/Peter Sámel) - 3:22
# „Láska je v nás“ - 3:12
# „Za mnou ...“ - 3:38
# „Show biznis (Show Business)“ (Peter Sámel/Peter Sámel) - 1:49
# „Vojdi dnu“ (Peter Sámel/Richard Lauko) - 3:06
# „Kde ťa mám /Piano/“ (Peter Sámel/Pavol Jursa) - 3:28
# „Tak si tu žijeme“ (Peter Sámel/Richard Lauko, Peter Sámel) - 2:55
# „Maj May“ - 3:36
*  Bonus Track: 
* 14. „Nebo zastav dážď“ (duet s Jožom Rážom) - (Peter Sámel/Peter Sámel, Pavol Jursa) - 2:01
* CD ROM VIDEO:
** „Slnko nevychádzaj“ (Peter Sámel/Pavol Jursa) - 
** „Nebo zastav dážď“ (duet s Jožom Rážom) - (Peter Sámel/Peter Sámel, Pavol Jursa) - 
** „Veget“ (Peter Sámel/Peter Sámel) -

## Výroba albumu
### Skupina Metalinda
* Peter Sámel - gitary, zbory
* Patrik Imre - spev
* Ľubomír Šimkovič - bass gitara
* Peter Kertvel - bicie

### Hostia
* Jožo Ráž – spev (14 + video) 
* Jozef Szele - gitary, zbory

### Réžia, produkcia...
* Peter Sámel - produkcia

## Referencie

## Externé odkazy
* Diskografia - www.metalinda.sk

Kategória:Hudobné albumy z 2007
Kategória:Albumy skupiny Metalinda
Izabela Portugalská (1364 – 1395)

**Izabela Portugalská** (* 1364 - † 1395) bola nevlastná dcéra portugalského kráľa Ferdinanda I.. Jej matka nie je známa.

## Život
Pred rokom 1386 sa zasnúbila s Jánom Alfonzom Telo de Menezes, grófom z Viany, ktorý bol synom vplyvného barcelonského grófa Jána Alfonza Telo de Menezes (otec aj syn mali rovnaké meno). K svadbe však nedošlo.

Na základe kráľovského listu vydaného 2. októbra 1377 jej otec daroval Viseuské, Celoricoské, Linharesské a Algodresské panstvo.

Izabela Portugalská sa nakoniec vydala za grófa z Gijónu a Noroñi, ktorý bol nevlastným synom kastílskeho kráľa Henricha II.. Manželstvo bolo dohodnuté v rámci mierovej zmluvy podpísanej v roku 1373 medzi Portugalskom a Kastíliou. Do svadby žila na kráľovskom dvor kráľa Henricha II.. Pretože aj jej ženích mal len deväť rokov, sa svadba uskutočnila až v roku 1378 v meste Burgos. 

### Potomkovia
Izabela Portugalská mala spolu s manželom sedem detí:

* Diogo Henrich Noronhaský - zomrel ešte ako dieťa
* Peter Noronhaský (1379 - 1452) - stal sa lisabonským arcibiskupom
* Farnando Noronhaský (1380 - ?) - gróf z Vila Real; za manželku si vzal Beatrix Menezesovú
* Sancho Noronhaský (1390 - ? ) - gróf z Odemiry
* Henrich Noronhaský (1390 - ? ) - zomrel slobodný bez právoplatných detí
* Ján Noronhaský - zomrel ako dieťa
* Kanstance Noronhaská (1395 - 1480) - v roku 1420 sa vydala za Alfonza, braganzaského grófa (bola jeho druhou manželkou).

## Zdroj
* 

Kategória:Narodenia v 1364
Kategória:Úmrtia v 1395
Ulrika Babiaková

Mgr. **Ulrika Babiaková** (* 3. apríl 1976, Banská Štiavnica – † 3. november 2002, Piešťany) bola slovenská astronómka a úspešná objaviteľka planétok. V roku 1999 dokončila štúdium astronómie a astrofyziky na Matematicko-fyzikálnej fakulte UK v Bratislave a v roku 2001 štúdium pedagogiky na Univerzite Mateja Bela v Banskej Bystrici.

Objavila celkovo 14 planétok, pričom 4 z nich sú už pomenované: (15053) Bochníček, (22185) Štiavnica, (22644) Matejbel a (123647) Tomáško.

## Referencie

## Externé odkazy

Stránka Astronomického ústavu AV ČR v Ondřejove

Kategória:Osobnosti z Banskej Štiavnice
Kategória:Absolventi Fakulty matematiky, fyziky a informatiky Univerzity Komenského v Bratislave
Kategória:Absolventi Univerzity Mateja Bela v Banskej Bystrici
Kategória:Slovenskí astronómovia
Kategória:Objavitelia planétok
Zoznam manželiek a manželov neapolských panovníkov

right|thumb|Mapa Neapolského kráľovstva

**Zoznam manželiek a manželov neapolských panovníkov** obsahuje mená žien a mužov, ktorí sa po sobáši s neapolským panovníkom stali kráľovnami a kráľmi. Nikdy však samostatne nevládli, najviac mohli byť regentmi svojich neplnoletých detí.

História Neapolského kráľovstva je úzko spojená s dejinami Sicílskeho kráľovstva. Do roku 1282 existovalo tzv. Kráľovstvo oboch Sicílií. Prvým kráľom Kráľovstva oboch Sicílií sa stal v roku 1130 Roger II. V roku 1282 sa pre veľké nepokoje v krajine za vlády Karola I. z Anjou kráľovstvo rozpadlo na dve časti. Sicílsky trón získal aragónsky kráľ Peter III. a Karolovi pripadlo Neapolské kráľovstvo. Kráľovstvo oboch Sicílií sa ešte obnovilo v rokoch 1816 – 1861 za vlády Ferdinanda I., ktorý v Neapolskom kráľovstve vládol ako Ferdinand IV. a v sicílskom ako Ferdinand III.

## Anjuovská dynastia

## Kapetovsko-anjouovská dynastia (staršia vetva)

Neapolská kráľovná Jana I., ktorá bola zo staršej dynastie Anjouovcov, zostala bezdetná a napriek tomu, že existovali dediči zo staršej dynastie Anjouovcov (napríklad **dračskí Anjouovci**), rozhodla sa označiť Ľudovíta (*vládol ako Ľudovít I.*) za svojho právoplatného dediča a ten na trón nastúpil po jej smrti v roku 1382. Ľudovít bol z Valoisovsko-anjouovskej dynastie. Ale po období bojov s Aragóncami v južnom Taliansku začali o nadvládu v Neapolsku súperiť dva anjouovské rody. Dračská línia bola spočiatku úspešná pri nadvláde v Neapolsku, valoiskí Anjouovci zase ovládli Provensalsko a naďalej súperili o trón pod vedením Ľudovíta II. (potomok Ľudovíta I.), ktorý bol avignonským protipápežom korunovaný za neapolského kráľa. Teda tak v Neapolsku vládli v rokoch 1382 – 1426 defakto dvaja králi. Na konci týchto bojov o trón uznala kráľovná Jana II., ktorá nemala potomkov, vojvodu Ľudovita III. v roku 1426 za dediča trónu. Ľudovít III. však zomrel skôr ako Jana, a tak jeho brat René zdedil jeho nároky na trón. Jana II. určila ešte pred svojou smrťou Reného za nástupcu a dediča trónu a ten nastúpil v roku 1435.

V nasledujúcej tabuľke sú uvedené aj manželky kráľov, ktorí vládli len formálne (*sú označení kurzívou*) a vládli súčasne s panovníkmi z dynastie dračských Anjouovcov, ktorí sú uvedený v predchádzajúcej tabuľke.

## Valoisko-anjouovská dynastia

V roku 1435 vymreli dračskí Anjouovci, a tak sa neapolský trón dočasne uvoľnil pre Valoisovcov. Posledný kráľ z tohto rodu, René, bol vyhnaný z Neapolska v roku 1442 Alfonzom V. Aragónskym, ktorý kráľovstvo vojensky dobyl. Alfonz V. sa považoval za právoplatného následníka Jany II..

## Trastamárska dynastia

## Orléansko-valoiská dynastia

## Trastamárska dynastia

## Habsburská dynastia

## Dynastia Bourbonovcov

## Habsburská dynastia

## Dynastia Bourbonovcov

## Dynastia Bonapartovcov

## Pozri aj
* Zoznam panovníkov Neapolska
* Zoznam manželiek a manželov sicílskych panovníkov
* Zoznam panovníkov Kráľovstva oboch Sicílií
* Neapolské kráľovstvo
* Kráľovstvo oboch Sicílií

## Zdroj
* 
* 

Kategória:Neapol
Kategória:Zoznamy žien
Kategória:Kráľovské manželky Neapolska
Stanislav Kertész

**Stanislav Kertész** je slovenský hráč na bicie nástroje. Je známy z pôsobenia v heavy metalovej skupine Makar Čudra (s prezývkou „*Bambulík*“). Okrem artrockovej skupiny AXXE, hráva v džezových skupinách EGO Group a Free Band. 

## Hudobné nástroje
Stanislav Kertész používa bicie značky Slingerland a činely rôznych výrobcov. Je význačný používaním obrovského množstvá tom-tomov rôznych druhov.

## Externé odkazy
* Stránka kapely Makar Čudra
* ENS na Myspace.com
*  Centrum Nitry žilo v piatok jazzom
* Mojanitra.sk - Jazz na korze oživil nitriansku Pešiu zónu 

Kategória:Slovenskí heavymetaloví bubeníci
Kategória:Slovenskí rockoví bubeníci
Kategória:Slovenskí džezoví bubeníci
Ján Fabrický

**Ján Fabrický** (* 1964, Bratislava) je profesionálny hráč na bicie nástroje, pedagóg bicích nástrojov, známy ako člen skupín Stop Time, Demikát, Modus a Elán. Bol zameraný na fusion music, rock a populárnu hudbu. Bicie vyštudoval na Konzervatóriu v Bratislave. Od roku 1988 žije vo Švajčiarsku (člen skupín VIP, Overflow, Dingdong a Design). Neskôr študoval na Jazzovej škole v Berne (Švajčiarsko) u Billyho Brooksa. V roku 1990 účinkoval na Bratislavských jazzových dňoch (BJD) so skupinou Byte + Bite. V roku 1995 účinkoval na BJD so skupinou B. P. Project zameranou na jazzový mainstream. Neskôr sa stal členom skupiny Debski – Vasvari Group, s ktorou nahral album *Back in Nang*. V roku dostal 1994 štipendijný pobyt na Musicians Institute Hollywood v Los Angeles (USA) a v roku 1995 realizoval profilové *CD Hideout s Frankom Gambalem a Scottom Hendersonom*. Účinkoval na mnohých zahraničných festivaloch (vo Fínsku, Belgicku, USA a Austrálii). V súčasnosti pôsobí ako pedagóg bicích nástrojov na Hochschule der Künste v Berne (od roku 2003 ako docent).

## Zdroj
* Osobnosti.sk 

## Externé odkazy
* Ján Fabrický - Myspace stránky

Kategória:Slovenskí džezoví bubeníci
Kategória:Slovenskí rockoví bubeníci
Kategória:Slovenskí popoví bubeníci
Kategória:Narodenia v 1964
Jozef Döme

**Jozef Döme** (* 16. júl 1948† 29. máj 2017 ) bol slovenský hráč na bicie nástroje. 

Ako dieťa hral na klarinete, na bicie prešiel v jedenástich rokoch a v dvanástich už verejne vystupoval s oveľa staršími hudobníkmi. Do sveta džezovej hudby vstúpil v šesťdesiatych rokoch. V období rokov 1975 až 1978 hrával najprv v duu s Gabrielom Jonášom, neskôr to bolo jazzové trio v zložení Gabo Jonáš – klavír, Jozef Brisuda – basa a Jozef Döme – bicie. V roku 1983 emigroval do Nemecka a spolupracoval s Atilom Zollerom, Bennym Baileym a ďalšími. V roku 1987 študoval na *Berklee College of Music*. Od roku 1994 do roku 2000 bol členom Peter Cardarelli Quartet. V roku 2001 vstúpil do *Dynamic Jazz Tria*. V roku 2003 založil vlastnú džezovú skupinu *Jozef Döme Quartet*. Bol členom formácie *The Trio*.

## Referencie

Kategória:Slovenskí džezoví bubeníci
Quietdrive

**Quietdrive** je pop punková kapela ktorá vznikla v roku 2002 Minneapolise (Minnesota, Spojené štáty). Skupina debutovala albumom *[[When All Is Left To You]]* (30. máj 2006). Dňa 14.októbra 2008 vyšiel kapele Quetdrive ich najnovší album s názvom *[[Deliverance]]*.
 
## Členovia skupiny
* Kevin Truckenmiller - spev, akustická gitara 
* Matt Kirby - gitara, spev 
* Justin Bonhiver - gitara
* Droo Hastings - basová gitara
* Brandon Lanier - bicie

## Diskografia
### Demá
* 2002 - *[[Quetdrive (demo)|Quetdrive]]*

### Štúdiové albumy
* 2006 - *[[When All That's Left Is You]]*
* 2008 - *[[Deliverance]]* 

### EP
* 2003 - *[[Leaving Dramatics]]* 
* 2004 - *[[Quietdrive (EP)|Quietdrive]]*
* 2005 - *[[Fall from the Ceiling]]* 
* 2006 - *[[Griffin Belzer]]* 
* 2009 - *[[Close Your Eyes]]*
Webstránky:
http://www.quietdrive.estranky.sk/

Kategória:Hudobné skupiny USA
Juraj Černý

**Juraj „Ďuro“ Černý** (* 10. júl 1961, Bratislava, Česko-Slovensko† 26. február 2016, Mosonmagyaróvár, Maďarsko) bol hráč na bicie nástroje a hudobný producent.   

## Životopis
Juraj Černý sa preslávil sa najmä ako bubeník slovenskej hard rockovej skupiny Tublatanka, ktorú založil spolu s Maťom Ďurindom roku 1982. S ním sa ku kapele pripojil aj jej budúci dlhoročný spolupracovník, textár Martin Sarvaš. S Tublatankou nahral (za desať rokov pôsobenia) sedem štúdiových albumov. V roku 1996 zo skupiny odišiel. Popri Tublatanke, hral aj vo významnej slovenskej punk rockovej skupine Slobodná Európa. V roku 1995 sa stal autorom projektu Ďuro Černý Company, kde spojil niekoľko hviezd domácej hudobnej scény. 

Ďuro Černý používal bicie značky Pearl World series a za povšimnutie stojí používanie dvoj-kopáku, napr. na albume *[[Žeravé znamenie osudu]]* (Tublatanka).

Vyštudoval dokumentárnu tvorbu na VŠMU v Bratislave. Po odchode z Tublatanky sa teda venoval tejto oblasti - filmy, réžia, scenáre, kamera. (napr. klip skupiny Hex - „Som on“, či od Tublatanky videoklip „Ja sa vrátim“). Nakrúcal videoklipy, bol aj dabingovým režisérom (robil napr. dabing seriálu *[[Frasier]]*), spracovával televízne scenáre (napr. detektívny seriál ''Prvé oddelenie'', či reality seriál ''Súdna sieň''), päť rokov pracoval ako dramaturg ranného vysielania v Rádiu Expres, kde robil aj reláciu *[[Macheta]]*. Hudbe sa venoval popri práci. 

V prvej polovici 90. rokov mal Juraj Černý problémy s drogami, konkrétne s heroínom, no ešte vážnejšie problémy mal s pitím alkoholu. Nasledovali problémy s Tublatankou, neschopnosť vystupovať s ňou. Podstúpil však intenzívnu liečbu a pri odchode zo skupiny v roku 1996 bol po úspešnej liečbe. 

Potom hral so skupinou Love 4 Money s Matúšom Kľúčikom. Jeho posledné pôsobenie bolo v skupine Slobodná Európa.

Jeho brat Vlado Černý je herec, riaditeľ Divadla Astorka Korzo ’90.

Zomrel 26. februára 2016.

## Diskografia
; So skupinou Tublatanka 
* *[[Tublatanka (album)|Tublatanka]]* (1985)
* *[[Skúsime to cez vesmír]]* (1987)
* *[[Žeravé znamenie osudu]]* (1988)
* *[[Nebo – peklo – raj]]* (1990)
* *[[Volanie divočiny (album)|Volanie divočiny]]* (1992)
* *[[Poďme bratia do Betlehema]]* (1993)
* *[[Znovuzrodenie]]* (1995)
; So skupinou Slobodná Európa 
* *[[Pakáreň]]* (1991, hosť)
* *[[Unavení a zničení]]* (1994)
* *[[Štvorka (album)|Štvorka]]* (2014)
;Ďalšie projekty
* Ďuro Černý Company: ''Čierny kvet'' (1995)
* *[[Bratislavská beatová omša '95]]* (1995, producent)
* *[[Bluesová spoločnosť Nº 03]]* (1999, bicie skl. 11 – 13)
* Divná zostava: *[[FuFu]]* (2000, bicie)
* *[[Bratislavský nárez – Amatérske rockové skupiny 80. Rokov]]* (2009, bicie skl. 9, 11)

## Referencie

## Externé odkazy
* Youtube konto s klipmi Ďura Černého

Kategória:Slovenskí heavymetaloví bubeníci
Kategória:Slovenskí rockoví bubeníci
Kategória:Osobnosti z Bratislavy
Emil Artin

**Emil Artin** (* 3. marec 1898, Viedeň, Rakúsko – † 20. december 1962, Hamburg, Nemecko) bol rakúsky matematik arménskeho pôvodu.

## Život
Jeho otec, tiež Emil Artin, bol arménsky obchodník s umením, jeho matka Emma Laura-Artin bola operná speváčka. Vyrástol v Liberci, ktorý sa v tej dobe nazýval Reichenberg. V roku 1916 ukončil školu a o rok na to išiel študovať na Viedenskú univerzitu.

Až do nástupu nacizmu Artin pôsobil najmä v Hamburgu, v roku 1937, keď bol zbavený miesta na univerzite, emigroval do USA. Tam pôsobil v rokoch 1938 až 1946 na Indianskej univerzite a v rokoch 1946 až 1958 na Princetonskej univerzite.

So svojou ženou Natašou, ruskou židovského pôvodu, s ktorou sa oženil v roku 1932 mal tri deti. Jedno z nich, jeho syn Michael Artin, je uznávaným algebraikom na Massachusetts Institute of Technology.

## Referencie

## Iné projekty

## Externé odkazy
* Emil Artin – životopis na *MacTutor History of Mathematics archive* 
* http://scihi.org/emil-artin-algebraic-number-theory/
* https://milwaukeearmenians.com/2015/12/19/emil-artin/
* https://www.biografiasyvidas.com/biografia/a/artin.htm

Kategória:Rakúski matematici
Kategória:Arménski matematici
Kategória:Matematici USA
Kategória:Osobnosti z Viedne
Kategória:Vyučujúci na Indiana University Bloomington
Kategória:Členovia Nemeckej akadémie prírodných vied Leopoldina
Pyramída v južnej Sakkáre

thumb|242px|Dispozícia Pyramídy v južnej Sakkáre
**Pyramída v južnej Sakkáre** alebo **Anonymná pyramída v južnej Sakkáre** alebo **Južná pyramída pri južnej Sakkáre** alebo **Lepsius XLVI** je nedostavaná, pravdepodobne kráľovská hrobka, ktorá leží na území pohrebiska južne od dediny Sakkára v Egypte.

thumb|242px|Axonometria subštruktúry pyramídy
Pyramídu dal postaviť neznámy panovník 13. dynastie (okolo 1783–1640 pred Kr.) z obdobia Strednej ríše. Podľa najnovších informácií by staviteľom mohol byť faraón Džehuti Veserchau.

## Pyramída a komplex
Z pyramídy sa nad zemou zachovalo nedokončené jadro zo sušených tehál a celá subštruktúra z vápenca, podobná severnej pyramíde v Mazghúne, s pozoruhodne vypracovanou výzdobou, ktorá je pokladaná za najkrajšiu z výzdob kráľovských pyramíd svojho obdobia. Vstup do objektu je pri východnej stene, zostupuje sa schodiskom, ktoré po určitej vzdialenosti prechádza do vodorovnej chodby, ktorá sa trikrát lomí. V miestach zlomov sú rozšírené siene. Chodba pokračuje do predsiene a následne do dvoch pohrebných komôr. Hlavná pohrebná komora je z jedného obrovského bloku kremenca s hmotnosťou 150 ton, v ktorom je vytesaná jama pre sarkofág, kanopy a pohrebnú výbavu. Nad ňou sa nachádzajú tri stropné dosky, ktoré sa po pohrebe mali spustiť na kremencový blok, a tým navždy uzatvoriť sarkofág s kráľovou múmiou. Podľa súčasnej polohy týchto blokov možno povedať, že tu neprebehol žiadny pohreb. Druhá pohrebná komora mohla slúžiť pre kráľovnú, alebo ako návnada pre zlodejov. Pozdĺž celej chodby boli rozmiestnené tri uzatváracie bloky, ktoré neboli nikdy spustené. Okolo pyramídy obiehal zvlnený múr z nepálených tehál. V západnej stene v osi pyramídy bol vstup do areálu. Nad vstupom do pyramídy sa našli dve *pyramidiá* z čiernej žuly bez akéhokoľvek nápisu. Je otázkou pre súčasnú egyptológiu prečo práve dve. Dôkazy kultových stavieb z areálu dodnes chýbajú. Podľa relatívne kvalitnej práce na pyramíde sa dá predpokladať, že bola určená pre ambiciózneho, alebo dokonca významného panovníka 13. dynastie.

## Výskum
Pyramídu objavil roku 1929 švajčiarsky egyptológ Gustave Jéquier pri skúmaní okolia Faraónovej mastaby.

## Referencie

## Literatúra
* 
* 
* 

## Pozri aj
* Zoznam egyptských pyramíd
* Lepsiusov zoznam pyramíd

## Iné projekty

## Externé odkazy
* 

Kategória:Pyramídy v Egypte
Jacques Hadamard

**Jacques Salomon Hadamard** (* 8. december 1865, Versailles, Francúzsko - † 17. október 1963, Paríž, Francúzsko) bol francúzsky matematik, ktorý dosiahol významné výsledky v oblastiach teórie čísel, komplexnej analýzy, diferenciálnej geometrie a parciálnych diferenciálnych rovníc. Zaoberal sa tiež funkcionálnou analýzou a variačným počtom. V neskorších rokoch svojho života sa venoval aj teórii pravdepodobnosti a didaktike matematiky.

Vo svojej knihe *Psychology of Invention in the Mathematical Field* používa Hadamard introspekciu v snahe opísať myšlienkové procesy matematika. Hadamard opisuje svoje matematické myslenie ako skôr neverbálne. 

Hadamard je autorom niekoľkých kníh a držiteľom viacerých vedeckých ocenení.

## Iné projekty

Kategória:Francúzski matematici
Kategória:Pacifisti
Kategória:Členovia Francúzskej akadémie vied
Kategória:Členovia Kráľovskej spoločnosti
Kategória:Členovia United States National Academy of Sciences
Kategória:Vyučujúci na Columbia University
Kategória:Vyučujúci na Parížskej univerzite
Kategória:Absolventi École Normale Supérieure
Kategória:Francúzske osobnosti židovského pôvodu
Kategória:Osobnosti z Versailles
US Open 2005

**[[US Open]] 2005** bol grandslamový tenisový turnaj, ktorý sa uskutočnil od 29. augusta do 11. septembra 2005 na otvorených dvorcoch s tvrdým povrchom.

## Seniori
### Dvojhra mužov

** [[Roger Federer]]** vs.  Andre Agassi&nbsp; 6-3 2-6 7-61 6-1

### Dvojhra žien

** [[Kim Clijstersová]]** vs.  Mary Pierceová&nbsp; 6-3 6-1

### Štvorhra mužov

** [[Bob Bryan]] /  [[Mike Bryan]]** vs.  Jonas Björkman /  Max Mirnyj&nbsp; 6-1 6-4

### Štvorhra žien

** [[Lisa Raymondová]] /  [[Samantha Stosurová]]** vs.  Jelena Dementievová /  Flavia Pennettová&nbsp; 6-2 5-7 6-3

### Zmiešaná štvorhra

** [[Daniela Hantuchová]] /  [[Mahéš Bhúpati]]** vs.  Katarina Srebotniková /  Nenad Zimonjić&nbsp; 6-4 6-2

## Juniori
### Chlapčenská dvojhra
 **[[Ryan Sweeting]]** vs.  Jérémy Chardy&nbsp; 6-4 6-4
### Dievčenská dvojha
 **[[Viktorija Fiodorovna Azarenková|Viktorija Azarenková]]** vs.  Alexa Glatchová&nbsp; 6-3 6-4 
### Chlapčenská štvorhra
 **[[Alex Clayton]]** /  **[[Donald Young (tenista)|Donald Young]]** vs.  Carsten Ball /  Thiemo de Bakker&nbsp; 7-63 4-6 7-5 
### Diečenská štvorhra
 **[[Nikola Franková]]** /  **[[Alisa Michajlovna Klejbanovová|Alisa Klejbanovová]]** vs.  Alexa Glatchová /  Vania Kingová&nbsp; 7-5 7-63


Kategória:US Open
Kategória:Tenis v 2005
Karosa B 932

**Karosa B 932** je model mestského autobusu, ktorý vyrábala spoločnosť Karosa Vysoké Mýto v rokoch 1997 až 2002. Ide o nástupcu typu Karosa B 732.

## Konštrukcia

Autobus B 932 je konštrukčne i dizajnovo zhodný s modelom B 931; oba typy boli vyrábané súbežne. Ide o dvojnápravový autobus s polosamonosnou karosériou panelovej konštrukcie a motorom umiestneným za zadnou nápravou. Tá pochádza od firmy PPS Detva, zatiaľ čo prednú s nezávisle zavesenými kolesami vyrobil podnik LIAZ. Jedinou zmenou oproti typu B 931 je použitie mechanickej prevodovky, vďaka nej môžu býť autobusy B 932 používané i na prímestských linkách. Zadné i predné čelo je na rozdiel od vozidiel rady 700 zaoblené, je vytvorené z kostry zo zváraných profilov a sklolaminátového panelu. Sedačky v interiéri sú plastové a potiahnuté látkou. Pre cestujúcich sú určené troje dvojkrídlové výklopné dvere v pravom boku karosérie (tie predné sú užšie než dvoje ostatné). Za strednými dvermi sa nachádza priestor pre kočík.

Od roku 1999 boli vyrábané autobusy v modifikácii B 932 E. Zmeny boli rovnaké ako u typu B 931 E: systémy ABS a ASR, odlišná predná tuhá náprava LIAZ a znížená podlaha v prednej časti autobusu o .

## Výroba a prevádzka

Prímestské a mestské autobusy B 932 začali byť v Karose vyrábané roku 1997, teda približne rok po začatí produkcie mestských vozidiel B 931. V roku 1999 bola uvedená na trh modifikovaná verzia B 932 E a výroba pôvodnej varianty bola ukončená. Posledné autobusy verzie B 932 E opustili brány Karosy v roku 2002.

Typ B 932 bol rozšírený po celom Česku i Slovensku predovšetkým u dopravcov prevádzkujúcich MHD. Spolu s autobusmi B 931 tak B 932 úspešne nahradili, alebo doplnili staršie typy B 731 a B 732. V súčasnosti sú už mimo prevádzky.

## Iné projekty

## Externé odkazy
* Článok s fotografiami o pražských autobusoch B 932 
* Fotogaléria ostravských autobusov B 932 
* Fotografie dopravy - Karosa B 932 Banská Bystrica
* Dopravný podnik mesta Žiliny - Karosa B 932

Kategória:Autobusy Karosa
Ekvatoriálne pásmo

náhľad|vpravo|Pohľad na klimatické oblasti Zeme, ekvatoriálne pásmo tmavo zelenou avšak nerozlíšené od oblastí postihovaných monzúnmi.
**Ekvatoriálne pásmo** je bioklimatické pásmo Zeme, ktoré sa nachádza pozdĺž rovníka približne v oblasti medzi obratníkmi, no niekedy sa v dôsledku klimatických činiteľov z týchto oblastí odchyľuje na sever či juh. Zodpovedá vlhkému tropickému pásmu (tzv. pásmo dažďových rovníkových lesov). Typickými predstaviteľmi sú oblasti povodia Amazonky a Konga.

## Atmosférické podmienky
Priemerná teplota vzduchu a Zemského povrchu (pôdy) v polohách s nízkou nadmorskou výškou nikdy neklesá pod 0&nbsp;°C a priemerná teplota vzduchu v najchladnejšom mesiaci je vyššia ako 15&nbsp;°C. Celoročná priemerná teplota sa pohybuje okolo 25&nbsp;°C. Väčšie môžu byť rozdiely teplôt medzi dňom a nocou, než medzi jednotlivými „ročnými obdobiami“. Časté sú denné zrážky, ktorých ročný úhrn dosahuje i 2000-3000 mm. Padajú najčastejšie nad pevninou poobede a nad oceánmi v noci. Túto oblasť nepostihuje obdobie sucha. Vysoké teploty a zrážky spôsobuje fakt, že v dôsledku Coriolisovej sily sa v oblasti okolo rovníka hromadia vlhké a teplé vzduchové hmoty.

## Rastlinstvo
V týchto oblastiach väčšinou rastú tropické dažďové lesy, s nepretržitou vegetáciou bohatých rastlinných spoločenstiev. Lesy sú bohaté, so stromami vysokými do 60 m a viacerými poschodiami. Pre oblasť sú typické liany, epifyty a iné.

## Zdroje
* 

Kategória:Klimatické pásma
Karosa C 956

[thumb|[Děčín|Děčínska Karosa C 956 v Prahe]]

**Karosa C 956**, známejšia pod obchodným názvom **Axer** je typ medzimestského autobusu vyrábaný v kooperácii s Irisbusom, ktorý koncepčne nadväzuje na typy Karosa C 954 a C 955. Je určený predovšetkým na diaľkové linky a zájazdy, výnimočne sa používa aj na prímestských linkách. Vyrábal sa v rokoch 2002 až 2006 a nahradil ho autobus Irisbus Arway.

## Technické parametre

Autobus sa vyznačuje lepenými oknami, aj keď väčšinou sa u autobusov Irisbus s lepenými oknami používa označenie "E" - *Evolution*. Väčšinou býva klimatizovaný. Zásadná zmena oproti predchádzajúcim typom je predný nárazník, kde hranaté svetlomety so smerovkami nahradili svetlomety v tvare malých krúžkov. Vystupovacie dvere môžu byť dvojkrídlové alebo jednokrídlové. Dvojkrídlové sú úzke alebo široké ako u mestských autobusov.

Dĺžka autobusu je 12 metrov (podtyp .1074) alebo 12.8 metra (podtyp .1076). Prvá verzia má dvere vpredu dvojkrídlové a vzadu dvojkrídlové alebo dvojkrídlové vpredu a vzadu jednokrídlové dvere.

Kategória:Autobusy Karosa
Maršovice

**Bohunice** môžu byť:
* mestečko v okrese Benešov, pozri Maršovice (okres Benešov)
* obec v okrese Jablonec nad Nisou, pozri Maršovice (okres Jablonec nad Nisou)

## Pozri aj
* Jezeřany-Maršovice
Třebešice

**Třebešice** môžu byť:

* obec v Česku v okrese Benešov, pozri Třebešice (okres Benešov)
* obec v Česku v okrese Kutná Hora, pozri Třebešice (okres Kutná Hora)
Puerto Santa Cruz

**Puerto Santa Cruz** je malé prístavné mesto v provincii Santa Cruz na juhu Argentíny. Je administratívnym centrom departmentu Corpen Aike. Pri sčítaní ľudu v roku 2010 malo mesto 4 431 obyvateľov.

## Poloha
Leží na južnej strane delty rieky Santa Cruz, ústiacej do Atlantického oceánu, vo vzdialenosti 40 kilometrov od mesta Comandante Luis Piedra Buena a 16 kilometrov od Punta Quilla, ktoré je bezprostredne pri Atlantickom oceáne.

## Dejiny
V roku 1862 prišli na miesto anglikánski misionári, ktorí sa snažili rozšíriť kresťanstvo medzi miestnymi indiánmi z kmeňa Tehuelchekov. Misionári sa usadili kúsok na západ od súčasného mesta, no po roku neúspešných snáh miesto opustili. 1. decembra 1878 sa na mieste vylodili argentínske oddiely pod velením Luisa Py a založili osadu. Tento dátum je v súčasnosti považovaný za deň založenia mesta. V roku 1884 bola táto osada vyhlásená za hlavné mesto územia nazývaného Territorio Nacional de Santa Cruz. Ale už v roku 1888 bolo hlavné mesto guvernérom presunuté do mesta Río Gallegos. Toto rozhodnutie v roku 1898 potvrdila aj federálna vláda.

## Demografia
* Populácia v roku 1991: 2 858 obyvateľov (INDEC).
* Populácia v roku 2001: 3 397 obyvateľov (INDEC), z toho 49,8% žien a 50,2% mužov.

## Referencie

## Iné projekty

## Externé odkazy
* Stránka mesta 

Kategória:Mestá v provincii Santa Cruz
Kategória:Prístavné mestá v Argentíne
Santa Cruz (rieka)

**Santa Cruz** je rieka v argentínskej provincii Santa Cruz v Patagónii.

Pramení v ľadovcových jazerách Lago Viedma a Argentino, ležiacich v národnom parku Los Glaciares a ústi po  pri Puerto Santa Cruz do Atlantického oceánu.

Rieka Santa Cruz má priemerný prietok okolo /s a je intenzívne využívaná na zavlažovanie a získavanie elektrickej energie.

## Pozri aj

Kategória:Rieky v Argentíne
Ceny WTA

**Ceny WTA** sa udeľujú tenistkám Ženskou tenisovou asociáciou (WTA) za najlepšie výsledky v konkrétnej sezóne.

## Hráčka roka – dvojhra

## Hráčky roka – štvorhra

## Hráčka s najlepším zlepšením

## Nováčik roka

## Návrat roka

## Hráčka roka podľa fanúšikov

## Deblový pár roka podľa fanúšikov

## Peachy Kellmeyer Player Service Award

## Cena Karen Krantzckeovej za najlepšie športové chovanie

## Tréner roku

## Pozri aj
*Ceny ATP

Kategória:WTA